Ego Alaydis, mater ducis Burgundię, omnibus notum facio quod abbas et conventus S. Sequani, amore Dei et fratrum nostrorum interventu, dederunt et concesserunt domino Arnulpho, capellano capelle mee de Lantenay, sex minas bladi medietatem frumenti et medietatem avenę in redditibus suis de Lentenay, quamdiu vixerit pacifice possidendas, tali tamen conditione apposita quod si dictus abbas et conventus dicto Arnulpho providerent in aliquo alio beneficio competenti, dictę sex minę bladi ad ecclesiam S. Sequani redirent, et eos quicte et sine aliqua reclamatione dicta ecclesia rehaberet. In cujus rei testimonium ad petitionem utriusque partis, presentibus litteris sigillum meum feci apponi. Actum est hoc anno Domini M°CC°XXL°III.